Komisijos komunikatas Europos parlamentui pagal EB sutarties 251 straipsnio 2 dalies antrąją pastraipą dėl Tarybos bendrosios pozicijos dėl Europos parlamento ir Tarybos direktyvos dėl maisto kvapiųjų medžiagų bei tam tikrų kitų aromatinių savybių turinčių maisto ingredientų naudojimo maisto produktuose ir ant jų, iš dalies keičiančios Tarybos reglamentą (EEB) Nr. 1576/89, Tarybos reglamentą (EEB) Nr. 1601/91, Reglamentą (EB) Nr. 2232/96 ir Direktyvą 2000/13/EB, priėmimo /* KOM/2008/0142 galutinis - COD 2006/0147 */





[pic] | EUROPOS BENDRIJŲ KOMISIJA | Briuselis, 11.3.2008 COM(2008) 142 galutinis 2006/0147 (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrąją pastraipą dėl Tarybos bendrosios pozicijos dėl Europos Parlamento ir Tarybos direktyvos dėl maisto kvapiųjų medžiagų bei tam tikrų kitų aromatinių savybių turinčių maisto ingredientų naudojimo maisto produktuose ir ant jų, iš dalies keičiančios Tarybos reglamentą (EEB) Nr. 1576/89, Tarybos reglamentą (EEB) Nr. 1601/91, Reglamentą (EB) Nr. 2232/96 ir Direktyvą 2000/13/EB, priėmimo 2006/0147 (COD) KOMISIJOS KOMUNIKATAS EUROPOS PARLAMENTUI pagal EB sutarties 251 straipsnio 2 dalies antrąją pastraipą dėl Tarybos bendrosios pozicijos dėl Europos Parlamento ir Tarybos direktyvos dėl maisto kvapiųjų medžiagų bei tam tikrų kitų aromatinių savybių turinčių maisto ingredientų naudojimo maisto produktuose ir ant jų, iš dalies keičiančios Tarybos reglamentą (EEB) Nr. 1576/89, Tarybos reglamentą (EEB) Nr. 1601/91, Reglamentą (EB) Nr. 2232/96 ir Direktyvą 2000/13/EB, priėmimo PAGRINDINIAI FAKTAI Pasiūlymo perdavimo Europos Parlamentui ir Tarybai data (dokumentas COM(2006) 427 galutinis – 2006/0147 COD): | 2006 m. liepos 28 d. | Europos Parlamento nuomonės pateikimo (pirmojo svarstymo) data: | 2007 m. liepos 10 d. | Iš dalies pakeisto pasiūlymo perdavimo data: | 2007 m. spalio 24 d. | Politinio susitarimo Taryboje data: | 2007 m. gruodžio 17 d. | Tarybos oficialiai priimtos bendrosios pozicijos data: | 2008 m. kovo 10 d. | Europos ekonomikos ir socialinių reikalų komiteto nuomonės pateikimo data: | 2007 m. balandžio 25 d. | KOMISIJOS PASIŪLYMO TIKSLAS Siūlomu reglamentu siekiama pakeisti dabartinę Tarybos direktyvą 88/388/EB, siekiant atsižvelgti į technologijų ir mokslo raidą kvapiųjų medžiagų srityje ir Europos bendrijos maisto srities teisės aktų pasikeitimus. Pagrindiniai tikslai: ( patikslinti kvapiąsias medžiagas reglamentuojančių teisės aktų taikymo sritį, ( atnaujinti ir pritaikyti galiojančius kvapiąsias medžiagas reglamentuojančius teisės aktus atsižvelgiant į technologijų ir mokslo raidą, ( nustatyti aiškias vertinimo ir leidimų suteikimo taisykles, ( geriau informuoti vartotojus apie natūralių kvapiųjų medžiagų naudojimą, ( suderinti su Reglamento (EB) Nr. 882/2004 reikalavimais dėl maisto ir pašarų oficialios kontrolės. PASTABOS DĖL BENDROSIOS POZICIJOS Bendroji pastaba Komisija pritaria Taryboje vienbalsiai priimtai bendrajai pozicijai. Ji atitinka pirmojo Komisijos pasiūlymo tikslus bei koncepciją, joje atsižvelgiama į dalies Europos Parlamento pasiūlytų pakeitimų principus. Pirmuoju svarstymu Europos Parlamento priimtų pakeitimų pasekmės Bendrąją poziciją atitinkantys Europos Parlamento pakeitimai, kuriems Komisija pritarė Bendrojoje pozicijoje atsižvelgiama į 17 ir 21 pakeitimus, kuriems Komisija pritaria visiškai, iš dalies, iš esmės arba su redakcinio pobūdžio pakeitimais, koncepciją. Dėl daugumos šių pakeitimų tekstas tampa aiškesnis. Kalbant apie kvapiųjų medžiagų leidimų suteikimo kriterijus , bendrojoje pozicijoje paaiškinama, ką reiškia vartotojo klaidinimas (6 konstatuojamoji dalis) ir atsižvelgiama į kai kuriuos Europos Parlamento 1 pakeitime pateiktus svarstymus. 29 pakeitimas susijęs su natūralių kvapiųjų medžiagų ženklinimu . Ne mažiau kaip 95 % kvapiosios medžiagos turi būti pagaminta iš nurodytos medžiagos. Šis pakeitimas geriau atitinka vartotojų lūkesčius, o jo poveikis dabartinei praktikai bus ribotas. 12, 24, 34 ir 35 pakeitimais nustatoma reguliavimo procedūra su tikrinimu , taikoma reglamento papildymo priemonėms, kuriomis iš dalies pakeičiamos neesminės jo nuostatos. Europos Parlamentas, Taryba ir Komisija susitarė dėl šių priemonių; vis dėlto Taryba ir Komisija nustatė galimybę taikyti skubią procedūrą. Į bendrąją poziciją neįtraukti Europos Parlamento pakeitimai, kuriems Komisija pritarė Į bendrąją poziciją neįtraukti 4 pakeitimai, kuriems Komisija pritarė. 27 ir 28 pakeitimai susiję su aiškesniu kvapiųjų medžiagų, kurioms taikomas Reglamentas (EB) Nr. 1829/2003, ženklinimo taisyklių pateikimu. 7 pakeitimas susijęs su 1 straipsnio formuluotės pakeitimu. Pakeitimu Europos Parlamentas siūlo žodžius „ aukšto lygio sveikatos apsauga “ įterpti prieš žodžius „veiksmingas vidaus rinkos veikimas“, nes gali susidaryti įspūdis, kad žmonių sveikatos apsauga yra antraeilis dalykas, palyginti su vidaus rinkos veikimu. 15 pakeitimas susijęs su atitinkamo fizinio apdorojimo būdo , taikomo gaminant natūralius kvapiųjų medžiagų pagrindus ar kvapiųjų medžiagų preparatus, apibrėžtimi . Pakeitimu Europos Parlamentas siekia išvengti atvejų, kuriais tradiciniai gamybos būdai gali būti laikomi netinkamais fiziniais apdorojimo būdais. Komisija pritarė šiam pakeitimui, nes juo aiškiau apibrėžiama situacija; esant abejonei, galima priimti komitologijos sprendimą. Pakeistojo Komisijos pasiūlymo ir Tarybos bendrosios pozicijos tarpusavio skirtumai Skirtumų tarp Komisijos ir Tarybos pozicijų nėra, išskyrus skirtingą Komisijos poziciją dėl 7, 15, 27 ir 28 pakeitimų (žr. pirmiau). Komisijos pozicija dėl naujų Tarybos įtrauktų nuostatų Taryba įrašė keletą naujų nuostatų. Dauguma iš jų siekiama aiškiau išdėstyti tekstą arba jie atitinka bendrąjį pirmojo Komisijos pasiūlymo tikslą. Todėl Komisija gali pritarti šiems pakeitimams. 5a (nauja) konstatuojamaja dalimi paaiškinamos „neapdorotų maisto produktų“ ir „nesudėtinių maisto produktų“ , kuriems siūlomas reglamentas netaikomas, sąvokos. 8a konstatuojamąja dalimi pagrindžiamas rizika pagrįstas požiūris į didžiausius leidžiamus 5 straipsnyje minėtų medžiagų, kurių gali būtų kvapiosiose medžiagose ir kurios gali būti toksiškos, kiekius. Joje taip pat pabrėžiamos su tomis medžiagomis susijusios gamintojų prievolės. 1 straipsnyje paaiškinamas į maistui skirtus bendruosius teisės aktus (Reglamentą (EB) Nr. 178/2002) įtrauktas principas, kad kvapiosioms medžiagoms nustatytomis taisyklėmis tam tikrais atvejais atsižvelgiama į aplinkosaugą Šiuo pakeitimu taip pat užtikrinamas siūlomo reglamento dėl maisto priedų ir maisto fermentų ir atitinkamų Europos Parlamento pakeitimų, skirtų pasiūlymui dėl maisto priedų, nuoseklumas. 3 straipsnio 2 dalies c punkte papildoma natūralaus kvapiosios medžiagos pagrindo apibrėžtis , nustatant, kad jie atitinka natūraliai esančias medžiagas, kurių aptinkama gamtoje. Taip siekiama išvengti, kad kai kurie kvapiųjų medžiagų pagrindai, kurių nesama augalinės arba gyvūninės kilmės medžiagose, tačiau kurių pagaminama taikant dirbtinio fermentavimo procesą, būtų laikomi natūraliais. Bendrosios pozicijos 3 straipsnio 3 dalyje patobulinama maistinėmis medžiagomis laikomų žaliavų , naudojamų kvapiųjų medžiagų gamyboje, apibrėžtis , Komisijos siūlymu papildant, kad apibrėžtis vartojama tik šiame reglamente. 4a straipsnyje paaiškinama, kad kvapiosios medžiagos ir (arba) maisto produktai, kuriuose yra kvapiųjų medžiagų, neturėtų būti tiekiami rinkai, jeigu kvapiosios medžiagos naudojamos nesilaikant siūlomo reglamento reikalavimų. 7 straipsnio 2 dalyje, 18 straipsnio 4 dalyje ir 19 straipsnyje reguliavimo procedūra su tikrinimu papildoma galimybe taikyti skubią procedūrą. Siekiant aiškumo, sprendimai dėl nuostatų aiškinimo iš 2 ir 3 straipsnių perkelti į atskirą naują 11 straipsnį. 12, 13 ir 15 (naujas) straipsniais ženklinimo reikalavimai apibrėžiami dar aiškiau ir suderinami su pasiūlymu dėl maisto priedų ir maisto fermentų. 14 straipsnio 4 dalis susijusi su natūralių kvapiųjų medžiagų ženklinimu. Ne didesnė kaip 5 % iš kitų žaliavų gauta kvapiosios medžiagos neturėtų suteikti pirminės žaliavos aromato. III priedo A dalyje aloinas ir kumarinas paliekami medžiagų, kurių nededama į maistą, sąraše, kaip jau nustatyta dabartiniais teisės aktais. Mokslininkai tebesvarsto dėl galimo aloino kancerogeniškumo; taip pat neramu, kad kumarino poveikis vartojant maisto ingredientus, turinčius aromatinių savybių, pvz., cinamoną, galėtų būti per didelis. III priedo B dalis - Siekiant proporcingumo, antraštinėje dalyje paaiškinama, kad didžiausi leidžiami kiekiai netaikomi sudėtiniams maisto produktams, kurie ruošiami ir vartojami toje pačioje vietoje (pvz., restoranuose), į juos nėra įdėta kvapiųjų medžiagų, o tik prieskoninių augalų ir prieskonių, kurie yra aromatinių savybių turintys maisto ingredientai. - Didžiausi leidžiami kumarino kiekiai nurodyti prie tam tikrų kategorijų maisto produktų. - Didžiausias leidžiamas teukrino A kiekis spiritiniuose gėrimuose padidintas nuo 2 iki 5 mg/kg kartaus skonio spiritiniuose gėrimuose ir kartaus skonio likeriuose. Šis pakeitimas padarytas Italijos, susirūpinusios, kad kai kurių vietos tradicinių gėrimų nebebūtų galima išlaikyti rinkoje, prašymu. Komisija gali pritarti šiam didesniam kiekiui, nes šių spiritinių gėrimų poveikis bendram teukrino A poveikiui bus nedidelis. Pagrindinės problemos, kurių kilo priimant bendrąją poziciją Direktyvoje 88/388/EEB nustatyti didžiausi kumarino kiekiai maisto produktuose. Pasiūlytame naujajame reglamente Komisija nepaliko didžiausių kumarino kiekių, nes Europos maisto saugos tarnyba (EMST) 2004 m. spalio 6 d. nuomonėje dėl kumarino padarė išvadą, kad šios medžiagos vartojimas atsižvelgiant į leistiną paros normą nekelia susirūpinimo. Naujais tyrimų duomenimis iš Vokietijos, tikrieji kiekiai tam tikruose maisto produktuose, į kuriuose pridėta cinamono, yra daug didesni nei šiuo metu nustatyti didžiausi kiekiai ir kad leistina paros norma gali būti viršyta. Todėl Vokietija paprašė vėl nustatyti didžiausius kiekius. Valstybės narės tam pritarė. Tačiau labai susirūpinta dėl tradicinių produktų, kurių sudėtyje yra cinamono, kuriems per griežtai nustatyti kiekiai gali turėti įtakos. Komisija surengė du susitikimus techniniais klausimais su valstybių narių ekspertais ir suinteresuotosiomis šalimis, o po šių konsultacijų buvo nustatyti galimi didžiausi kiekiai. Be to, kadangi 2004 m. spalio mėn. priimta EMST nuomonė, buvo pateikta papildoma mokslinė informacija, leidžianti manyti, kad didžiausią paros normą reikėtų patikslinti. Todėl Komisija paprašė EMST įvertinti šią informaciją. Tikimasi, kad su EMST papildomo vertinimo išvadomis bus galima susipažinti 2008 m. gegužės mėn. Iki to laiko Taryba patvirtino didžiausius kiekius, kurie bus persvarstyti atsižvelgiant į šias išvadas; be to, bus parengtas bendras Tarybos ir Komisijos pareiškimas. IŠVADOS IR BENDROS PASTABOS DĖL BENDROSIOS POZICIJOS Komisija mano, kad bendroji pozicija visiškai atitinka pagrindinius pradinio Komisijos pasiūlymo elementus ir daugelio Europos Parlamento pirmajame svarstyme padarytų pakeitimų esmę. Todėl Komisija pritaria bendrajai pozicijai, kuri Taryboje buvo priimta vienbalsiai. PAREIŠKIMAS Po diskusijų apie kumariną (žr. 3.4 punktą) prie bendrosios pozicijos pridėtas toks bendras pareiškimas: Taryba ir Komisija įsipareigoja persvarstyti didžiausius leistinus kumarino kiekius, nurodytus III priedo B dalyje, kai tik bus gauta Europos maisto saugos tarnybos nuomonė (ją tikimasi gauti per pirmąjį 2008 m. pusmetį). Šiuo tikslu Taryba prašo Komisijos iš karto po Tarnybos nuomonės paskelbimo surengti ekspertų susitikimą, kad būtų išnagrinėti techniniai aspektai.